Naša pesem & Koncert 2.
2026-04-18 12:15 - 13:45 (Europe/Paris) | Maribor center / Dvorana Union
NAŠA PESEM IN FINALE ZA VELIKO ZBOROVSKO NAGRADO EVROPE 2026
Ne zamudite kombinacije, ki se zgodi le redko
18.–19. aprila 2026, Unionska dvorana, Maribor
Letošnje tekmovanje Naša pesem v Mariboru zaznamuje izjemno razveseljujoči odziv zborovske skupnosti. Na tekmovanje je sprejetih 25 zasedb: 14 mešanih, 5 moških in 4 ženski zbori in 2 vokalni skupini.
Na odru se bodo srečali novi, mladi zbori, debitanti, zbori, ki se po letih znova vračajo, pa tudi pevci in dirigenti, ki so nekoč postavljali mejnike slovenskega zborovstva in jih postavljajo še zdaj. Ta preplet generacij, izkušenj in sveže energije daje letošnji izdaji posebno moč in naravo.
Še posebno nas veseli, da bo po dolgih letih znova zazvenel samostojni koncert moških zborov, ki smo ga dolgo čakali in pogrešali.
Naša pesem je eden osrednjih zborovskih dogodkov v Sloveniji. Skupaj z mednarodno različico Mednarodnim zborovskim tekmovanjem Gallus – Maribor vsako leto pripelje vrhunske zbore, dirigente in izjemne glasbene zgodbe ter ustvarja prostor, v katerem se srečujejo kakovost, ustvarjalnost in pogum.
Posebno leto 2026
Leto 2026 bo imelo v zgodovini tekmovanja posebno poglavje. Po osmih letih se Naša pesem že tretjič dopolnjuje s finalom za Veliko zborovsko nagrado Evrope (European Grand Prix for Choral Singing – EGP), najprestižnejšim tekmovanjem v svetu zborovske glasbe, ki poteka pod častnim pokroviteljstvom predsednice Republike Slovenije dr. Nataše Pirc Musar.
Gre za dogodek najvišje mednarodne ravni, ki ga Javni sklad RS za kulturne dejavnosti pripravlja v sodelovanju z Zvezo za Veliko zborovsko nagrado Evrope (EGP) – mednarodnim združenjem šestih zahtevnih evropskih zborovskih tekmovanj. Tekmovanje Gallus – Maribor je polnopravni član zveze EGP od leta 2008, zveza pa deluje vse od leta 1988.
Zmagovalci posameznih tekmovanj se v naslednji sezoni pomerijo v finalu za eno najuglednejših mednarodnih priznanj na področju zborovskega petja. Finale leta 2026 bo za slovensko glasbeno ustvarjalnost še posebno izjemen: v finalu bosta nastopila kar dva slovenska zbora, kar je v zgodovini tekmovanja redkost. Nastop slovenskih zborov na domačem odru pomeni izjemno priznanje slovenskemu zborovstvu in pomemben trenutek za naš kulturni prostor.
Finalisti tekmovanja za Veliko zborovsko nagrado Evrope 2026

Akademski pevski zbor Tone Tomšič Univerze v Ljubljani (Slovenija)
Dirigentka: Rahela Durič
Zmagovalec tekmovanja: Baltic Sea Choir Competition, Jurmala (Latvija)
Delaware Choral Scholars (ZDA)
Dirigent: Paul Head
Zmagovalec tekmovanja: Tolosa International Choral Competition, Baskija/Španija
Gratia Choir – Soegijapranata Catholic University (Indonezija)
Dirigent: Alfonso Wiratma
Zmagovalec tekmovanja: International Choir Competition Prof. Georgi Dimitrov, Varna (Bolgarija)
Sibi Consoni (Italija)
Dirigentka: Roberta Paraninfo
Zmagovalec tekmovanja: Concorso Polifonico Guido d’Arezzo (Italija)
Zbor sv. Nikolaja Litija (Slovenija)

Dirigentka: Helena Fojkar Zupančič
Zmagovalec tekmovanja: Mednarodno zborovsko tekmovanje Gallus – Maribor (Slovenija)
Več o finalu: https://www.gallusmaribor.si/tekmovanje-2026-egp/zbori-in-sporedi/
Konec tedna, ki ga ne smete zamuditi.
Naša pesem v Mariboru 2026 in finale Velike zborovske nagrade Evrope sta dogodka, ki presegata tekmovanje, sta praznik glasbe, zborovske skupnosti in navdiha, ko se piše zborovska zgodovina, in sta priložnost, ki jo je treba doživeti od blizu.
Vabljeni vsi – ljubitelji zborovske glasbe, radovedni poslušalci in ustvarjalci.
Ne zamudite kombinacije, ki se zgodi le redko.

Povezava do originalnega članka

Naša pesem & Koncert 3.
2026-04-19 10:00 - 11:30 | Maribor center / Dvorana Union

Pravljice v Astorii
2026-04-19 10:30 | Maribor center / Slovenska ulica 2
Najmlajše vabimo na pravljično urico v Astorii, kjer bomo skupaj odkrivali čarobni svet pravljic in spoznali zanimive pravljične junake. Medtem ko bodo otroci uživali v zgodbi, si bodo starši lahko privoščili nekaj mirnih trenutkov ob skodelici kave. ☕✨
V Astorio prihajajo pravljice!
Najmlajše vabimo na pravljično urico, kjer bomo skupaj prisluhnili čarobni zgodbi, spoznali zanimive pravljične junake in za nekaj časa pobegnili v svet domišljije. Medtem ko bodo otroci uživali v pravljičnem svetu, si bodo lahko starši privoščili tudi malo miru zase ob skodelici dobre kave.
Pridite z otroki in skupaj ustvarimo čudovit pravljični trenutek.

Povezava do originalnega članka

Naša pesem & Koncert 4.
2026-04-19 14:00 - 15:30 | Maribor center / Dvorana Union

Naša pesem & Koncert 5.
2026-04-19 17:30 - 19:00 | Maribor center / Dvorana Union

LaPilar: Te$tan€
2026-04-19 19:00 | Maribor center / Kulturni inkubator, Koroška cesta 18
Premiera videospota mariborske reperke LaPilar

V nedeljo, 19. aprila 2026, ob 19. uri se v Kulturnem inkubatorju obeta prav poseben večer.
Na velikem platnu bo premierno prikazan videospot TeStane mlade mariborske reperke LaPilar, ki je nastajal več mesecev. Videospot je bil ustvarjen na pobudo in s podporo MKC Maribor, v veliki meri pa je bil posnet prav v prostorih Kulturnega inkubatorja.
Ob tej priložnosti si ga bomo ogledali v pravem koncertnem vzdušju – na velikem platnu in ob močnih zvočnikih, ki bodo poskrbeli za pristno glasbeno izkušnjo.
Premieri bo sledil pogovor z LaPilar in Maticem Ačkom, v katerem bosta razkrila ozadje nastajanja videospota ter vpogled v kreativni proces.
Za zaključek večera pa LaPilar skupaj z glasbenimi prijatelji iz mariborske rap scene pripravlja še manjši hip-hop koncert.
Vstop je prost – vabljeni na večer glasbe, videa in ustvarjalnosti!

Povezava do originalnega članka

Stand up ČRNI HUMOR Maribor
2026-04-19 20:00 | Maribor center / Brigadir Coffee & Club, Za Kalvarijo 65
Humor brez zadržkov!
Ste za črno?

V Maribor namreč 19.4. prihajajo štirje specialisti za norčevanje iz najbolj neprimernih tematik sploh, Sašo Stare, Marko Žerjal, Alen Borišek in Aljaž Poredoš!Če ste tip človeka, ki ga politično nekorektne šale brez filtra nasmejejo, potem bo to definitivno večer za vas!

Pravijo, da je smeh pol zdravja, razen če se smeješ našim foram- pol si že na pol bolan. 16+!

Do VSTOPNIC pridete TUKAJ!

Povezava do originalnega članka

Program ob svetovnem dnevu knjige in avtorskih pravic 2026
2026-04-21 00:00 - 2026-04-24 00:00 | Maribor center / Maribor
Predfestivalsko dogajanje 29. Slovenskih dnevov knjige 2026
Mladinski kulturni center Maribor s partnerji pripravlja bogat literarni program ob svetovnem dnevu knjige in avtorskih pravic 2026.
V Mariboru in okoliških krajih se bo med 21. in 25. aprilom zvrstilo dvanajst literarnih dogodkov.
Program je hkrati del predfestivalskega dogajanja festivala Slovenski dnevi knjige v Mariboru, ki bo letos doživel svojo 29. izvedbo. Festival organizira MKC Maribor, potekal pa bo med 25. in 30. majem 2026.
Celoten program ob svetovnem dnevu knjige je objavljen na spletni strani MKC Maribor.

Povezava do originalnega članka

VEČER PRIPOVEDOVANJA PRAVLJIC IN ZGODB
2026-04-21 18:00 - 19:30 | Maribor center / Grajska kavarna, Trg svobode 1
Odprti mikrofon
V Mariborski knjižnici že več desetletij negujemo tradicijo pripovedovanja pravljic in zgodb. Pripovedovalski mikrofon ob svetovnem dnevu knjige in avtorskih pravic predajamo vam! Stara katalonska navada veli, da si ob tem prazniku podelimo knjigo in vrtnico – mi pa vas vabimo, da si izmenjamo zgodbe. Vsak nastopajoči ali nastopajoča ima na voljo sedem minut.
Prijave sprejemamo do 15. aprila na elektronski naslov: dejavnosti.prireditve.promocijaMK@mb.sik.si.

Povezava do originalnega članka

Karaoke v Astorii
2026-04-21 19:00 - 23:00 | Maribor center / Slovenska ulica 2
Večer poln zabave, smeha in nepozabnih glasbenih trenutkov!
Pridruži se nam na karaoke večeru v Kavarni Astoria!
Zgrabi mikrofon, izberi svojo najljubšo pesem in pokaži svoje pevske sposobnosti ali pa preprosto uživaj v dobri glasbi in družbi. Večer bo poln zabave, smeha in nepozabnih glasbenih trenutkov.
Ne glede na to, ali poješ kot profesionalec ali samo za zabavo – pri nas je dobrodošel vsak! Pridi s prijatelji, navijaj za druge ali pa stopi na oder in zapoj svojo najljubšo pesem.
Povezava do originalnega članka

Pisatelj za katedrom: Andrej E. Skubic
2026-04-22 12:30 - 15:00 | 2in3pisateljzakatedromandrejeskubicfotojoC5BEesuhadolnik
PROGRAM OB SVETOVNEM DNEVU KNJIGE IN AVTORSKIH PRAVIC 2026
PISTELJ ZA KATEDROM: ANDREJ E. SKUBIC
Sreda, 22. april 2026 // OŠ Franceta Prešerna Maribor in Pedagoška fakulteta UM
V sredo, 22. aprila 2026, bo v sklopu programa, ki ga MKC Maribor pripravlja ob svetovnem dnevu knjige in avtorskih pravic 2026, za katedrom gostoval Andrej E. Skubic. Literarni matineji ob 12.50 na Osnovni šoli Franceta Prešerna v Mariboru bo ob 15. uri sledilo gostovanje avtorja na Pedagoški fakulteti Univerze v Mariboru.
ob 12.50 | Osnovna šola Franceta Prešerna v Mariboru
PISATELJ ZA KATEDROM
Literarna matineja za osnovnošolce z Andrejem E. Skubicem
V romanu Lahko bi umrl na tem kavču z mano Andreja E. Skubica znova srečamo like iz zbirke Trio Golaznikus, tokrat v mladostniških letih. Zgodba, zapisana v živem jeziku, obravnava zahtevnejše plati odraščanja in kompleksne medosebne odnose, avtor pa svoje like spremlja z blagostjo in humorjem. Za roman je leta 2025 prejel nagradi desetnica in večernica. Pogovor z avtorjem bo usmerjala dr. Andreja Erdlen.
Organizatorji: Mladinski kulturni center Maribor, Mariborska knjižnica in Osnovna šola Franceta Prešerna Maribor
Sreda, 22. april 2026 | ob 15.00 | Pedagoška fakulteta Univerze v Mariboru, predavalnica 0.27
PISATELJ ZA KATEDROM
Gostovanje Andreja E. Skubica na Pedagoški fakulteti Maribor
Tema in motivi nagrajenega romana Andreja E. Skubica Lahko bi umrl na tem kavču z mano so povezani z odraščanjem današnjih najstnikov, s prvimi resnejšimi težavami, z odločitvami, ki se zdijo v nekem trenutku modre, a se izkaže, da mladostniki vendarle včasih ne presojajo situacij najbolj optimalno. V črnogledost sveta in dogodkov je subtilno vpletena vera v prijateljstvo, poštenost in pomoč, ko jo nekdo potrebuje; avtor daje bralcu tisti dober občutek, da nihče ni čisto zares sam.
Z literarnim gostom se bo pogovarjala dr. Dragica Haramija. Na prireditev so vabljeni študentje Pedagoške fakultete in Filozofske fakultete, odprta je tudi za javnost.
Organizatorji: Mladinski kulturni center Maribor, Pedagoška fakulteta Univerze v Mariboru, Filozofska fakulteta Univerze v Mariboru, Slavistično društvo Maribor

Rokodelstvo, igre & Queer Hangout
2026-04-22 17:00 - 20:00 | Kulturni inkubator
ROKODELSTVO, IGRE & QUEER HANGOUT
Sreda, 22. aprila 2026 // 17.00 // Kulturni inkubator
Pridi na še eno edicijo Queer hangouta! Vidimo se v sredo, 22. aprila 2026, med 17.00 in 20.00 v Kulturnem inkubatorju.
Druženje bomo začele_i s šivanjem in vezenjem. Materiale zagotovimo me_i, prav tako mentorsko podporo, tako da predznanje ni potrebno. Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
Vzporedno z delavnico bo potekalo druženje Kokic in iger, kjer ne bo manjkalo ne ne . Svojo najljubšo igro lahko udeleženci_ke prinesejo tudi s seboj.
Na voljo je naš velik nabor iger, imamo jih okoli petdeset. Nekatere med njimi so: Barking Kittens, Exploding kittens, Cards Against Heteronormativity, Pride Playing Cards, 6 vzame!, Catan, Uno, Dixit, A Fake Artist goes to New York …

Povezava do originalnega članka

Prihodnost piše v ženskem spolu
2026-04-22 18:00 | Maribor center / Mestna knjigarna Maribor, Mladinska knjiga, Ulica 10. oktobra 4, Maribor
Kako mlade pisateljice pišejo o svoji generaciji, bosta vsaka iz svoje perspektive predstavili Katarina Gomboc Čeh in Liu Zakrajšek.

Katarina Gomboc Čeh in Liu Zakrajšek v delih Nihče nikogar ne spozna in Zajtrk prvakinj govorita o vsakdanu generacije v dvajsetih letih, ki je zaznamovan z negotovostjo, zapletenimi družinskimi odnosi in nenehnim iskanjem lastne podobe. Odpirata vprašanja, ki jih ni mogoče preslišati.
Obdobja mladosti, ko ženskam pogosto ni jasno, kdo so in v kakšno prihodnost lahko verjamejo, se bo v pogovoru dotaknila voditeljica večera Ajda Strajnar.
Dogodek je del kulturnega programa knjigarne, ki ga sofinancira Javna agencija za knjigo Republike Slovenije. Pridržujemo si pravico do sprememb v programu prireditev.
Organizator dogodka je Mladinska knjiga.

Povezava do originalnega članka

Wigmorski solisti
2026-04-22 19:30 - 21:30 | Maribor center / Dvorana Union
5. koncert Komornega cikla 2025/2026
Adam Barnett-Hart, violina
Michael Collins, klarinet
Alberto Menendez Escribano, rog
Michael McHale, klavir
Spored
Aram Hačaturjan: Trio za violino, klarinet in klavir, op. 30
Johannes Brahms: Trio v Es-duru, op. 40, za rog, violino in klavir
***
Carl Reinecke: Trio za klavir, klarinet in rog v B-duru, op. 274
Igor Stravinski: Vojakova zgodba (koncertna suita)
Wigmorski solisti so vrhunski glasbeniki iz Londona, ki so se zbrali okoli enega najvidnejših britanskih glasbenikov, klarinetista in dirigenta Michaela Collinsa. Skupini je pripadla čast, da kot prva v zgodovini nosi ekskluzivno ime Wigmore, po istoimenski dvorani, pod katere okriljem deluje; gre za eno najpomembnejših podpornic komorne glasbe in samospeva v Londonu. Wigmorski solisti se kot koncertna zasedba zlahka in do potankosti prilagajajo različni glasbi. Njihovo gonilo je popolnost, zato ne preseneča, da ob uspehih na domačem prizorišču žanjejo pozornost tudi v številnih drugih pomembnih glasbenih središčih po svetu. Njihovi nastopi in posnetki so bili deležni zavidljivih odzivov najpomembnejših glasbenih kritikov revij Gramophone, BBC Music Magazine in The Strad.
Koncert virtuozov v Mariboru bo pravo popotovanje skozi različne pokrajine komorne glasbe. Večer bo odprl Trio za violino, klarinet in klavir Arama Hačaturjana, ki ga prevevajo armenske ljudske melodije in živi ritmi. Brahmsov Trio z rogom je s polnim, toplim zvenom roga in lirskim razpoloženjem prava protiutež pisani Hačaturjanovi zvočni paleti, medtem ko Reineckejev Trio združi klavir, klarinet in rog v elegantno šarmantni in spevni glasbi. Posebno doživetje bo zaključna skladba, iskrivo teatralična Vojakova zgodba Igorja Stravinskega. To delo je tesno povezano z zgodovino institucije, ki jo danes poznamo kot Wigmore. Stravinski je namreč petstavčno suito za violino, klarinet in klavir iz tega dela (v tej obliki jo bomo slišali v Mariboru) razširil v »Grande Suite«, namenjeno londonski praizvedbi Vojakove zgodbe, ki je leta 1920 potekala prav v dvorani Wigmore.
Programska knjižica 2025/2026
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)
E-nakup abonmaja Komorni cikel

Povezava do originalnega članka

Teja Milavec in vodstvo po plakatni razstavi v središču mesta
2026-04-23 12:00 - 14:00 | Maribor center / Pionirska knjižnica (TPC City) in trg Leona Štuklja Maribor
Pogovor in vodstvo po razstavi
Dogodek bomo pričeli s pogovorom z ilustratorko Tejo Milavec, ki ga bo usmerjala Zdenka Gajser.
Skupaj se bomo odpravili na trg Leona Štuklja in si ogledali razstavo ilustracij treh gostujočih umetnic.

Povezava do originalnega članka

Študentke_i ALUO: Mimogrede pomembno
2026-04-23 13:00 - 2026-05-25 18:00 | OBRAT
23. 4. 2026 ob 19.00, OBRAT
Študentke_i ALUO: Mimogrede pomembno
V četrtek, 23. 4. 2026, te ob 19.00 vabimo v OBRAT – prostor umetnosti in participacije na otvoritev skupinske razstave študentk_ov Akademije za likovno umetnost in oblikovanje Univerze v Ljubljani z naslovom »Mimogrede pomembno«.

Razstava bo v OBRATu na ogled vsak delavnik med 13.00 in 18.00 do 22. 5. 2026.

Razstavljena dela študentk_ov ljubljanske ALUO odsevajo fragmente duha časa, na katerega smo navezane_i in obenem vanj ujete_i. Njegove pozitivne in negativne lastnosti umetnice_ki razkrivajo na svojstvene pristope, ga v določenih trenutkih privzdigujejo, v drugih prevprašujejo. S svojimi deli subtilno, a učinkovito razkrivajo, da velika slika nikoli ni črno-bela, ampak je neločljivi konglomerat zmešnjave. Dela sicer ne vsebujejo neposredne kritike sodobnosti, v njih se namesto tega skriva povabilo k razmisleku o tem, kje se nahajamo, kaj so naše vrednote, kaj je tisto, česar res ne potrebujemo, in kje so meje naše resničnosti. Kot taka ob tankočutnem tehtanju kontrastov našega življenja nudijo poglobljen filozofski eksistencialni premislek o življenju samem, s tem pa se tudi vzpostavljajo kot pomenljiva in relevantna umetniška dela.

Kalina Naskovski Perne, Krsitina Zupan, Spran GPT, 2025, foto_ Nada Žgank.jpg

Na skupinski razstavi »Mimogrede pomembno« sodelujejo: Kalina Naskovski Perne & Kristian Župan, kolektiv BRAVO (Pika Basaj, Ana and Neža Urbiha), Klara Kracina, Vita Eva Wesseisen.

Kuratorstvo: Ana Grobler in Sebastian Krawczyk

Razstava je nastala v produkciji Galeriji Alkatraz in Akademijo za likovno umetnost in oblikovanje Univerze v Ljubljani, je del sodelovanja Pekarne Magdalenske mreže z Galerijo Alkatraz, AKC Metelkova mesto.

Povezava do originalnega članka

Zvočni sprehod: Kjer mesto postane gozd
2026-04-23 17:00 | OBRAT
23. 4. 2026 ob 17.00, OBRAT
Zvočni sprehod: Kjer mesto postane gozd
V četrtek, 23. 4. 2026 te ob 17.00 vabimo na zvočni sprehod, ki ga začenemo pred OBRATom – prostorom umetnosti in participacije. Poteka v okviru Evropskega tedna mladih, pripravljata ga ESE prostovoljki Paula in Ivana.

Sprehod nas bo vodil skozi različne dele Maribora, ki jih vsak dan prečkamo, pogosto v naglici, ne da bi se ustavili in jih zares opazili. Raziskovale_i bomo novo perspektivo mesta in na drugačen, edinstven način spoznavale_i zgodbo Maribora. S pisanjem, risanjem in umetniško igro bo spodbujeno zavedanje o temeljni vlogi narave v našem življenju.

Če želiš mesto misliti na drugačen, počasnejši, bolj umetniški način, vabljen_a na sprehod.

Na sprehod se prijavi na info@pekarnamm.org

Dogodek sofinancira Evropska komisija v okviru Evropskega tedna mladih.

Povezava do originalnega članka

Pocarije
2026-04-23 17:00 - 19:00 | Kulturni inkubator
POCARIJE
pomladna delavnica gline
Četrtek, 23. april 2026 // ob 17.00 // Kulturni inkubator
V četrtek, 23. aprila 2026, bo v Kulturnem inkubatorju prva delavnica v sklopu ustvarjalne serije Pocarije. Tokrat bomo ustvarjali z glino. Zaradi zagotovitve materiala so obvezne predhodne prijave.
Pridruži se delavnici ustvarjanja z glino, kjer združujemo sproščeno druženje, nova poznanstva in igrivo packanje z glino. Skozi kratke in zabavne izzive bomo prebili led, nato pa se prepustili ustvarjanju – brez pritiska, brez pravil, samo prostor za tvojo domišljijo:

ustvari svoj unikatni izdelek
sprosti se in prebudi kreativnost
spoznaj nove ljudi.

Tvoj izdelek bo po delavnici strokovno žgan in glaziran, ti pa ga prejmeš kot trajen spomin na izkušnjo. Delavnica bo trajala približno dve uri in je primerna predvsem za mlade.
Delavnice bodo vodile: Taja Weingerl, Ronja Osovnikar Šraj in Lana Pastirk.
Število mest je omejeno – prijavi se pravočasno!

PRIJAVA

Povezava do originalnega članka

Maraton mariborskih literatov
2026-04-23 18:00 - 21:00 | Grajska kavarna – Pokrajinski muzej Maribor
PROGRAM OB SVETOVNEM DNEVU KNJIGE IN AVTORSKIH PRAVIC 2026
MARATON MARIBORSKIH LITERATOV – POZDRAV SVETOVNEMU DNEVU KNJIGE
Četrtek, 23. april 2026 // ob 18.00 // Grajska kavarna – Pokrajinski muzej Maribor
V četrtek, 23. aprila 2026, bo v sklopu programa, ki ga MKC Maribor pripravlja ob svetovnem dnevu knjige in avtorskih pravic 2026, vabimo na Maraton mariborskih literatov, ki bo ob 18. uri v Grajski kavarni Pokrajinskega muzeja Maribor.

V Mariboru živi in ustvarja pisana, uspešna in prepoznavna literarna druščina, ki ustvarja žanrsko raznoliko literaturo – pesmi, pesmi v prozi, kratke zgodbe, novele, dramatiko, romane, otroško in mladinsko literaturo. Pesniki in pesnice ter pisatelji in pisateljice vseh generacij se bodo zbrali na 24. literarnem maratonu festivala Slovenski dnevi knjige v Mariboru. Na dogodku bodo brali svoja najnovejša literarna besedila oziroma odlomke iz besedil ter povedali kaj na temo letošnjega slogana festibvala Knjige, ki prehajajo meje …
Nastopajo: Franjo H. Naji, Željko Perović, Manica K. Musil, Tomo Podstenšek, Marija Švajncer, Rok Vilčnik, Andreja Borin, Andrej Brvar, Tanja Špes, Janez Dreu, Marija Švajncer, Alenka Spacal, Danica Križanič Müller, Nina Medved, Nika Štumberger, Meta Blagšič, Petra Kolmančič, Breda Slavinec, Zdenka Gajser in drugi …
Prireditev povezuje Petra Bauman.
Organizacija in izvedba: MKC Maribor v sodelovanju s Pokrajinskim muzejem Maribor.

Povezava do originalnega članka

Proces ali Žalostna zgodba Josefa K. 15+
2026-04-23 19:00 | Klub LGM
Proces ali Žalostna zgodba Josefa K. 15+

Bežno po motivih romana F. Kafke Proces / 65 min

V nadčasovni glasbeno-lutkovni kompoziciji se v vlogi Josefa K. znajde gledalec. Igra ga neusmiljeno prestavlja v brezizhodne situacije, seznani ga z drobovjem družbenega stroja pa tudi z intimnim svetom nekaterih Josefu K. dragih ljudi. Gledalec je postavljen v središče dogajanja, kjer se mora na milost in nemilost odgovorno podvreči procesu. Med občinstvom in okoli njega se vrstijo različne gledališke tehnike: črni humor ročnih lutk, poetičnost gledališča predmetov in kabarejska
improvizacija. Stroj sistema ženeta dva igralca, glasbenika in lutkarja. Nežne lutkovne scene se izmenjujejo z močnimi ritmičnimi učinki, ki se občasno sprevržejo v koncert.
Zaigrane zgodbe so bile del programa MARIBOR 2012 – Evropska prestolnica kulture.
*OPOZORILO V predstavi se pojavijo glasni poki, ki so lahko nevšečni za občinstvo.

Nakup kart

Povezava do originalnega članka

Koncert Big Banda Konservatorija Maribor
2026-04-23 19:30 - 21:00 | Maribor center / Dvorana generala Maistra
Za več informacij o dogodku se obrnite na organizatorja Konservatorij za glasbo in balet Maribor
Big band Konservatorija za glasbo in balet Maribor je pričel z delovanjem leta 1993 pod vodstvom mag. Edvarda Holnthanerja in v letošnjem šolskem letu praznuje 33. obletnico delovanja. Leta 1997 je vodenje Big Banda prevzel Janez Vouk, ki orkester vodi še danes.
Orkester je v času delovanja sodeloval na letnih raznih priložnostnih nastopih, vsako leto pa pripravi tudi enega ali več samostojnih koncertov (Cankarjev dom Ljubljana, Narodni dom Maribor, SNG Maribor, Beograjska filharmonija, Festival Lent, Mednarodni festival Glasbeni september, Evropski praznik glasbe v Ljubljani, festival Igraj se z mano, Letni oder Ruše,…) na katerih sodeluje s priznanimi domačimi in tujimi jazz glasbeniki.
Za tokratni letni koncert smo v goste povabili Miloša Milojevića, solista na klarinetu iz Srbije, ki živi v avstrijskem Gradcu, kjer deluje kot glasbenik in pedagog na jazz oddelku tamkajšnje umetniške univerze.
Veselimo se vašega obiska!

Povezava do originalnega članka

Orkester Slovenske filharmonije
2026-04-23 19:30 - 21:30 | Maribor center / Dvorana Union
4. koncert Orkestrskega cikla 2025/2026
Michael Wendeberg, dirigent
Michael Martin Kofler, flavta
Spored
Jean Sibelius: Tapiola, op. 112
Aram Hačaturjan: Koncert za flavto in orkester v d-molu, op. 46b
***
Alex Hren: novo delo
Béla Bartók: Čudežni mandarin, op. 19, Sz. 73 (BB 82), suita
Orkester Slovenske filharmonije je orkester z najdaljšo tradicijo v Sloveniji in kot zvest sopotnik Koncertne poslovalnice redno gostuje v okviru našega Orkestrskega cikla, poleg tega pa tudi na Festivalu Maribor. V slavnostnem letu nas bo obiskal v družbi dirigenta in solista, s katerima ga povezuje bogato in plodno sodelovanje. Michael Wendeberg se skupaj z Orkestrom Slovenske filharmonije navdušuje za zahtevna dela simfoničnega repertoarja in drzne presežke sodobnih skladateljev, Michael Martin Kofler pa je izjemen koncertni flavtist in profesor na salzburškem Mozarteumu, ki ne navdušuje samo kot soloflavtist Münchenskih filharmonikov, ampak nasploh kot koncertni solist na najpomembnejših svetovnih odrih.
Program večera bo tri markantna dela 20. stoletja in njihove raznolike zvočne svetove povezal s praizvedbo novega dela mladega slovenskega skladatelja. Simfonična pesnitev Tapiola Jeana Sibeliusa nas bo popeljala v skrivnostne, temačne in veličastne gozdove Finske, ki jih prežema nordijska mistika. Koncert v d-molu, op. 46 je Aram Hačaturjan prvotno namenil violini, a se je delo s pomočjo znamenitega flavtista Jean-Pierra Rampala prelevilo v koncert za flavto, ki nas prevzame s svojo plesno virtuoznostjo, orientalsko barvitostjo in ritmično energičnostjo. Po premoru bomo slišali novo delo mladega skladatelja
Alexa Hrena, ki izhaja iz Celja. Po študiju na Akademiji za glasbo v Ljubljani pri uglednih slovenskih skladateljih Urošu Rojku in Vitu Žuraju se je študij odločil nadaljevati v Kölnu, kjer že žanje prve mednarodne uspehe. Za dramatični zaključek koncerta bo poskrbela intenzivna suita iz Bartókovega baleta Čudežni mandarin, ki prepričuje z izraznimi orkestrskimi barvami in pulzirajočimi ritmi.
Programska knjižica 2025/2026
Vstopnice:
Redna cena: 29 €
Upokojenci in invalidi: 21 €
Študenti, dijaki: 7 €
Družinska vstopnica: 26 € (odrasli), 7 € (otrok)
E-nakup abonmaja Orkestrski cikel

Povezava do originalnega članka

Arhitekta bova! 4+
2026-04-24 17:00, 2026-04-25 10:00 | Velika dvorana
Arhitekta bova! 4+

Manica K. Musil

Nagrajena slikanica bo zaživela na odru, v prostoru; v njem pa dva majhna arhitekta, ki nas nasmejita in spodbujata, da mislimo in si domišljamo oblikovanje.

Nakup kart

Povezava do originalnega članka

BALKANSKA POT: Predstavitev knjige urednic Marijane Hameršak, Ive Pleše in Teje Škokić
2026-04-24 17:00 | Maribor center / Glazerjeva dvorana Univerzitetne knjižnice Maribor (Gospejna ulica 10, Maribor)
Monografije je skupinsko delo avtorjev iz Hrvaške, Slovenije in Srbije, ki prihajajo iz različnih akademskih disciplin, združuje pa jih zanimanje za etnografsko raziskovanje režima iregulariziranih migracij v kritični perspektivi.
Monografija s podnaslovom Pojmovnik evropskega režima iregulariziranih migracij na periferiji Evropske unije, ki so jo uredile Marijana Hameršak, Iva Pleše in Tea Škokić v sodelovanju z Uršulo Lipovec Čebron in Jelko Zorn, kritično obravnava sedanji migracijski režim, ki ga oblikujejo iregularizirana in kriminalizirana migrantska gibanja čez države na jugovzhodnih zunanjih kopenskih mejah Evropske unije.
Z opredelitvijo ključnih pojmov (na primer Avtonomija, Čakanje, Gejm, Solidarnost, Zvok), njihovih različnih pomenov, genealogij, prekrivanj ter ambivalentnosti pokaže na kompleksnost, večplastnost in fluidnost migracij.
Pogovor z avtorji monografije, ki bo potekal v slovenščini in hrvaščini, bo moderirala Ana Svetel.
Veseli bomo vašega obiska!

Povezava do originalnega članka

Majhno osvobojeno ozemlje · #6 · in izid antologije ob 5. obletnici Dveh lun
2026-04-24 17:00 - 23:30 | Vetrinjc – BarCoda
Pred davnimi petimi leti se je na simbolni 1. maj odprlo novo ustvarjalno vesolje: Dve luni, zavod za poetizacijo sveta, sta zamežikali v svet in pretegnili umetniške sile. Najprej sta se kobacali, nato naredili prve prireditvene korake, zdaj sta pismeni že do te mere, da izdajata tudi knjige.
Zato bomo 5. obletnico Dveh lun proslavili z izdajo antologije avtorjev mlade in najmlajše generacije iz vzhodne Slovenije! V antologiji predstavljamo perspektivne avtorje, s katerimi smo spletli sodelovanje do zdaj. Uredile so jo 𝗔𝗹𝗷𝗮 𝗣𝘂𝘀̌𝗶𝗰̌, 𝗔𝗺𝗮𝗱𝗲𝗷𝗮 𝗥𝗲𝗸, 𝗚𝗹𝗼𝗿𝗶𝗮 𝗗𝘇̌𝗮𝗻𝗸𝗶𝗰́ in 𝗡𝗶𝗻𝗮 𝗠𝗲𝗱𝘃𝗲𝗱, ki je napisala obsežno spremno besedo.
Uvodoma bomo večer odprli kot nam je v navadi – z rednim programom Majhnega osvobojenega ozemlja, na katerem se predstavljajo pesniki 𝗠𝗮𝘁𝗶𝗷𝗮 𝗣𝗼𝗱𝗯𝗿𝗲𝘇𝗻𝗶𝗸, 𝗠𝗮𝗿𝘁𝗶𝗻 𝗠𝗶𝗸𝗼𝗹𝗶𝗰̌, kantavtorica 𝗘𝗹𝗶 𝗦̌𝗸𝗮𝗹𝗲𝗿 𝗶𝗻 glasbeni producent 𝗝𝗮𝘀̌ 𝗛𝗲𝗹𝗲𝗿.
Vabljeni na slavje z bogatim programom!
P R O G R A M· · ·17.00–19.00· 𝗕𝗿𝗼𝘀̌(𝗸)𝗶𝗿𝗮𝗻𝗮 𝗽𝗼𝗲𝘇𝗶𝗷𝗮 (ustvari si svojo literarno priponko)· 𝗦𝗹𝗲𝗽𝗶 𝘇𝗺𝗲𝗻𝗲𝗸 𝘀 𝗸𝗻𝗷𝗶𝗴𝗼· · ·19.00 · 𝗡𝗮𝘀𝘁𝗼𝗽 𝗺𝗹𝗮𝗱𝗶𝗵 𝗹𝗶𝘁𝗲𝗿𝗮𝘁𝗼𝘃𝑝𝑜𝑒𝑧𝑖𝑗𝑎Matija Podbreznik𝑝𝑜𝑒𝑧𝑖𝑗𝑎 + 𝑝𝑒𝑟𝑓𝑜𝑟𝑚𝑎𝑛𝑠Martin Mikolič𝑝𝑜𝑒𝑧𝑖𝑗𝑎 + 𝑔𝑙𝑎𝑠𝑏𝑎Eli Škaler· · ·21.00 · 𝗠𝗮𝗿𝗮𝘁𝗼𝗻𝘀𝗸𝗼 𝗯𝗿𝗮𝗻𝗷𝗲 𝗶𝗻 𝗽𝗿𝗲𝗱𝘀𝘁𝗮𝘃𝗶𝘁𝗲𝘃 𝗮𝗻𝘁𝗼𝗹𝗼𝗴𝗶𝗷𝗲· · ·23.00 · 𝗣𝗿𝗲𝗱𝗽𝗿𝗲𝗺𝗶𝗲𝗿𝗮 𝗞𝗹𝗲𝘁𝗻𝗲 𝗺𝗮𝗿𝗺𝗲𝗹𝗮𝗱𝗲 𝟰 z Jašem Helerjem (DJ set)· · ·00.00Zdravica na 5 let!
· · ·Gostiteljica večera je 𝗡𝗶𝗻𝗮 𝗠𝗲𝗱𝘃𝗲𝗱.Program bo povezovala 𝗔𝗷𝗱𝗮 𝗦𝘁𝗿𝗮𝗷𝗻𝗮𝗿.Avtorica Slepega zmenka s knjigo je 𝗔𝗹𝗷𝗮 𝗣𝘂𝘀̌𝗶𝗰̌.Grafično podobo projekta sta ustvarili 𝗝𝗼𝘃𝗮𝗻𝗮 Đ𝘂𝗸𝗶𝗰́ in 𝗠𝗮𝘀̌𝗮 𝗣𝘂𝘀̌𝗻𝗶𝗸.Dogodek je brezplačen.· · ·𝗠𝗮𝗷𝗵𝗻𝗼 𝗼𝘀𝘃𝗼𝗯𝗼𝗷𝗲𝗻𝗼 𝗼𝘇𝗲𝗺𝗹𝗷𝗲 𝗷𝗲 𝗽𝗹𝗮𝘁𝗳𝗼𝗿𝗺𝗮 𝘇𝗮 𝗽𝗿𝗼𝗺𝗼𝗰𝗶𝗷𝗼 𝗽𝗲𝘀𝗻𝗶𝘀̌𝗸𝗲 𝗺𝗶𝘀𝗹𝗶 𝗶𝗻 𝘁𝗶𝘀𝘁𝗶𝗵, 𝗸𝗶 𝗷𝗼 𝘀𝗻𝘂𝗷𝗲𝗷𝗼, 𝘀 𝗽𝗼𝘀𝗲𝗯𝗻𝗼 𝗽𝗼𝘇𝗼𝗿𝗻𝗼𝘀𝘁𝗷𝗼 𝗱𝗼 𝗺𝗹𝗮𝗱𝗶𝗵 𝘂𝘀𝘁𝘃𝗮𝗿𝗷𝗮𝗹𝗰𝗲𝘃.Dogodek pripravljata Dve luni, zavod za poetizacijo sveta, v sodelovanju z Vetrinjcem – BarCodo, Vetrinjskim dvorom – Narodnim domom ter skupnostjo mariborskih neodvisnih kulturnih producentov.
Sofinanciran je s strani Mestne občine Maribor.

Povezava do originalnega članka

ŠtudenTeater: Kdo sem?
2026-04-24 20:00 - 21:00 | Maribor center / Intimni oder GT22, Glavni trg 22, Maribor
Predstava Kdo sem? te vljudno povabi v gledališki svet, kjer Rok in Ana preizprašujeta pot, ki ju je privedla do tega, da sta ustvarila to predstavo. Ko se sprašujeta, kdo sta, ugotovita, da ves čas igrata, ne da bi hotela igrati. Tako ju pot pelje skozi njuni otroštvi, ko sta si žela biti igralca, do tega, da sta igralca, in do tega, da bosta igralca. Predstava nam pokaže svet, v katerem so podrte sanje samo izziv, ki ga moraš premagati. Da so želje, ki jih Rok in Ana delita s publiko, lahko na istem mestu tudi izpolnjene, saj je med odrskim in gledališkim svetom vse mogoče. Svoje želje, sanje in dosežke delita s publiko in si jo sposodita kot ogledalo za svetove. Svet, ki je lahko kritičen. Svet, ki uresničuje sanje. Svet, ki podira sanje. Svet, kjer se na eni strani pojavlja Čehova Utva in na drugi Shakespearov Macbeth, ki neomajno želita performativno nastopiti in zaživeti v njunem lastnem momentu.
Avtorja in igralca:
Ana Ropić, Rok Prašnikar
Mentorja:
Minca Lorenci, Luka Ostrež
Trajanje:
50 min
Produkcija:
Moment

Povezava do originalega članka

Mozaični okvirji z Natalijo Zabav
2026-04-25 10:00 - 13:00 | Maribor center / Vetrinjski dvor, Vetrinjska ulica 30, Maribor
Mozaik je starodavna tehnika, ki s koreninami nastanka sega vse v Mezopotamijo (3 000 let pr. n. št.). Mi pa jo bomo spoznali kot meditacijsko dejavnost, kjer se bodo roke prepustile ustvarjalnemu duhu, možgani pa se bodo ob tem lahko zabavali po svoje. Znati se prepustiti in dovoliti, da ustvarjalnost spregovori skozi nas, je umetnost.
Na tej delavnici bomo skupaj ustvarjali mozaične okvirje – unikatne koščke umetnosti, ki bodo lahko krasile vaše fotografije. Izdelovanje mozaičnega okvirja zahteva občutek za material, s katerim rokujemo, in dozo potrpljenja. Uporabili bomo barvne ploščice in iz njih sestavljali vzorce, ki jih bomo nato pritrdili na mrežasto podlago. Z vsakim koščkom bomo ustvarjali unikatne kombinacije barv, oblik in tekstur, ki bodo izrazile našo osebno umetniško vizijo.
Pod vodstvom izkušene mozaicistke Natalije Zabav bo izpod naših prstov nastal čisto pravi mozaični okvir.
Zakaj se udeležiti delavnice?

Spoznajte direktne tehnike mozaika.
Izdelajte unikaten okvir.
Spoznajte načine fugiranja in zaključevanja izdelka za trajno rabo.
Privoščite si ustvarjanje, sproščanje in urjenje motorike.

Na sobotni delavnici bomo izdelali individualni mozaični okvir. Prepustite se sproščanju, ustvarjanju in dobremu počutju.
Opomba: udeleženci naj bodo oblečeni primerno za ustvarjanje. S seboj prinesite željo po ustvarjanju in dobro voljo.
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave:Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa

Prispevek: 5,00 EUR z DDV / posamična (1 odrasel in 1 otrok). Materiali so vključeni.
Dogodek organizira Zavod MARS Maribor skupaj z ustvarjalkami in ustvarjalci ter drugimi partnerji s finančno podporo Mestne občine Maribor – program kultura: MARSov interdisciplinarni kulturno-vzgojni program.
O mentorici:
Natalija Zabav je ustvarjalka, ki zase rada pravi, da riše s steklom. Zanjo je vse kar vidi del celote in točno to mozaik tudi je. Najti ravno pravšnji košček in ga umestiti na ravno pravo mesto, je izziv, ki se ga z vsakič znova z veseljem loti.

Povezava do originalnega članka

Migajoči metulji
2026-04-28 00:00 - 2026-04-30 00:00 | Maribor center
Pomlad je oživela naravo, z njo pa tudi pisane žuželke. Ustvarili bomo metulje z migajočimi krili, ki bodo skoraj zares zaplapolali!
Med 8. in 16. uro, v Domu ustvarjalnosti mladih Maribor (DUM)
Na delavnice ni potrebna predhodna prijava, obvezen pa je podpis IZJAVE STARŠEV/SKRBNIKOV.
Izjave
Vsak dan:

ROŽASTA GIRLANDA – iz papirja bomo izdelali pisano, pomladno girlando, ki bo popestrila naše prostore.
DUM-OVO GLEDALIŠČE – pripravljamo pravo malo lutkovno predstavo! Iz različnih materialov bomo ustvarili lutke (na palčki, prstne in druge) ter skozi igro razvijali zgodbe. V četrtek ob 13. uri bomo pripravili mini gledališče, kjer bo vsaka skupina zaigrala svojo predstavo.

Tematske delavnice:

Torek, 28. 4. – Migajoči metulji

Pomlad je oživela naravo, z njo pa tudi pisane žuželke. Ustvarili bomo metulje z migajočimi krili, ki bodo skoraj zares zaplapolali!

Sreda, 29. 4. – Papiga na dlani

Klepetave papige so precej svojeglava bitja, ampak te naše bodo zelo ubogljivo čepele na otroških dlaneh.

Četrtek, 30. 4. – Papirnate torbice

Papirnati krožniki niso le za malico – spremenili jih bomo v izvirne torbice ali priročne žepe za shranjevanje. Praktično in zabavno!

Povezava do originalnega članka

VARIACIJE – HOMMAGE FRANZU LISZTU
2026-05-05 16:30 - 2026-05-07 18:00 | Viteška dvorana, Pokrajinski muzej Maribor, Grajska ulica 2
VARIACIJE – HOMMAGE FRANZU LISZTU
Na predmaturitetnih recitalih se predstavljajo dijaki Konservatorija za glasbo in balet Maribor.
5. 5., ob 16.30 – Gala Perhavec (jazz petje) in Matic Kobal (jazz kitara)6. 5., ob 16.30 – Katarina Čepin (viola) in Katarina Simonič (rog)7. 5., ob 16.30 – Helena Urbanc (violina) in Anika Strmčnik (violina)
Vstop je prost.
(Viteška dvorana, vhod z Grajske ulice)

Povezava do originalnega članka
